Tadas Tiškevičius Logoiskis

Tadas Tiškevičius Logoiskis (, 1774 m. rugsėjo 17 d. Belvederyje, Jurbarko raj. – 1852 m. balandžio 15 d. Paryžiuje, Prancūzija) – Lietuvos Didžiosios Kunigaikštystės bajoras, didikas, Leliva herbo grafas, Abiejų Tautų Respublikos ir Lenkijos karalystės valstybės bei karinis veikėjas.

Biografija 

Kilęs iš Lietuvos didikų Tiškevičių giminės Logoisko šakos. Tėvas Stanislovas Antanas Tiškevičius. Motina Ieva Ona Bialozoraitė. Broliai Jurgis Tiškevičius ir Jonas (Jonušas) Tiškevičius.

Šeima 
1816 m. Varšuvoje vedė Juozapą Oną Mariją Solohubaitę Potockienę (, 1777 m. vasario 6 d. Varšuvoje – 1828 m. vasario 16 d. Svisločiuje). 

Dukterys:
 Marija Tiškevičiūtė Lempickienė (, 1816 m. rugpjūčio 25 d. Vilniuje – 1891 m. spalio 2 d. Varšuvoje); vyras Ignotas Lempickis (1801–1876 m.), Lenkijos kariuomenės karininkas; vaikai – Marija, Juozapas, Vladislovas; 
 Juozapa Tiškevičiūtė Vodzinskienė (, 1824 m. – 1900 m. birželio 24 d. Varšuvoje); vyras Karolis Viktoras Vodzinskis (1803–1858 m.); vaikai – Tadas, Karolis, Stanislovas Marijonas Karolis ir Marija.

Valstybės tarnyba 

1794 m. sukilimo dalyvis, generolo Jokūbo Jasinskio adjutantas. Jo vadovaujamas sukilėlių dalinys užpuolė Rusijos imperijos kariuomenės įgulą Vilniuje. Sukilimui pralaimėjus gyveno Lenkijos karalystėje, Varšuvos kunigaikštystės kariuomenės pulkininkas. 1810 m. vienas lenkų brigadų organizatorius Paryžiuje. 1812 m. brigados generolas, dalyvavo Napoleono kariuomenės žygyje į Rusiją. 1812–1814 m. buvo rusų nelaisvėje. 1820 m. Lenkijos karalystės kaštelionas senatorius.

1831 m. sukilimo dalyvis, 1831 m. birželio mėn. paskirtas Laikinosios lenkų centrinės vyriausybės Lietuvoje pirmininku. 1831 m. liepos mėn. su generolų Antano Gelgaudo ir Dezidero Adomo Chlapovskio daliniais pasitraukė į Prūsiją, vėliau emigrantas Paryžiuje.

Šaltiniai

Nuorodos 
 M. J. Minakowski, Genealogia potomków Sejmu Wielkiego

Galerija 

Tadas Tiškevičius
LDK pulkininkai
1794 m. sukilėliai
1831 m. sukilėliai
ATR karininkai
Lenkijos masonai